
	№ 01/9-1/23985-2026

	Ուսումնասիրելով Ձեր 27.08.2026թ-ի N ԴԽ/23․3/32745-2026 գրությամբ ներկայացված  ՀՀ կառավարության որոշման նախագիծը, որով առաջարկվում է ՀՀ 2026թ-ի պետական բյուջեի «1212. Տարածքային զարգացում» ծրագրի «12027. Սուբվենցիաներ՛ մասնակցային բյուջետավորմամբ ձևավորված ծրագրերի իրականացման համար» միջոցառման ՀՀ կառավարության ներքո առկա 2.0 մլրդ դրամ չբաշխված գումարից, համաֆինանսավորման սկզբունքով, շուրջ 1,263.4 մլն դրամ բաշխել Հանրապետության 10 մարզերի համայնքներում 66 սուբվենցիոն ծրագրերի իրականացմանը, հայտնում ենք հետևյալը.
1. Նախագծով առաջարկվում է 35.7 մլն դրամ հատկացնել Արագածոտնի մարզի Թալին համայնքի Արագածավան բնակավայրի մշակույթի տան վերանորոգման աշխատանքների իրականացման նպատակով։ Միաժամանակ, Նախագծին կից ներկայացված ծրագիրը հիմնավորող փաստաթղթային փաթեթում ներառված նախագծանախահաշվային փաստաթղթերի փորձագիտական դրական եզրակացությունը վերաբերում է Թալին համայնքի Զովասար բնակավայրի մշակույթի տան վերանորոգման աշխատանքներին։
Հաշվի առնելով վերոգրյալը՝ առաջարկում ենք ծրագրի փաստաթղթային փաթեթը լրացնել Արագածավան բնակավայրի մշակույթի տան վերանորոգման աշխատանքների նախագծանախահաշվային փաստաթղթերի վերաբերյալ փորձագիտական դրական  եզրակացությամբ:
1. Նախագծով առաջարկվում է 10.1 մլն դրամ հատկացնել Սևան համայնքի Գեղամավան բնակավայրի մարզասրահի վերանորոգման աշխատանքների իրականացման նպատակով։ 
Մինչդեռ Նախագծին կից ներկայացված ծրագիրը հիմնավորող փաստաթղթային փաթեթում ներառված նախագծանախահաշվային փաստաթղթերի փորձագիտական դրական եզրակացության համաձայն՝ նշված աշխատանքների ընդհանուր արժեքը կազմում է 5.8 մլն դրամ։
Միաժամանակ, հաշվի առնելով, որ ծրագրի իրականացման համար համայնքի բյուջեից (ֆոնդային մասից) ֆինանսավորման մասնաբաժինը պետք է կազմի տվյալ ծրագրի ծախսերի ընդհանուր գումարի ոչ պակաս, քան 20 տոկոսը (ՀՀ կառավարության 02.11.2023թ. N 1890-Ն որոշմամբ հաստատված կարգի 22-րդ կետ), անհրաժեշտ է ճշգրտել Նախագծով նախատեսված՝ տվյալ ծրագրի պետական ֆինանսավորման չափաբաժինը:
1. 	ՀՀ կառավարության 02.11.2023թ. N 1890-Ն որոշմամբ հաստատված կարգի 22-րդ կետով նախատեսված է, որ ծրագրի իրականացման համար համայնքի բյուջեից (ֆոնդային մասից) ֆինանսավորման մասնաբաժինը չի կարող նախատեսվել տվյալ ծրագրի ծախսերի ընդհանուր գումարի 20 տոկոսից պակաս: Հետևաբար պարզաբանման անհրաժեշտություն ունի Նախագծով նախատեսված ներքոհիշյալ ծրագրերի պետական ֆինանսավորման չափը՝ հաշվի առնելով ծրագրերի ընդհանուր արժեքի նկատմամբ համայնքի բյուջեի մասնակցության սահմանված նվազագույն չափը, մասնավորապես.
ա/ Կոտայքի մարզի Հրազդան համայնքի Հրազդան քաղաքի միկրոշրջան թաղամասի թիվ 12 դպրոցի հարակից տարածքի բարեկարգման աշխատանքների համար նախատեսված 42.2 մլն դրամի հատկացումը, որը կազմում է ծրագրի փորձագիտական դրական եզրակացություն ստացած աշխատանքների՝ 51.6 մլն դրամ ընդհանուր արժեքի 81.2 տոկոսը, իսկ համայնքի մասնակցությունը՝ 18.8 տոկոս.
բ/ Լոռու մարզի Գյուլագարակ համայնքի Գարգառ բնակավայրի կենտրոնական զբոսայգու կառուցման աշխատանքների համար նախատեսված 23.9 մլն դրամի հատկացումը, որը կազմում է ծրագրի վերաբերյալ փորձագիտական դրական եզրակացություն ստացած աշխատանքների՝ 29.5 մլն դրամ ընդհանուր արժեքի 80.96 տոկոսը, իսկ համայնքի մասնակցությունը՝ 19.04 տոկոս.
գ/ Լոռու մարզի Լերմոնտովո համայնքի Լերմոնտովո բնակավայրի Մուսսովայա, Կոսոգոռ և Աբասկինա Գորա կոչվող արոտավայրեր տանող ճանապարհի վերանորոգման աշխատանքների համար նախատեսված 19.8 մլն դրամի հատկացումը, որը կազմում է ծրագրի նախագծող կապալառուի կողմից երաշխավորված աշխատանքների՝ 24.27 մլն դրամ ընդհանուր արժեքի 81.6 տոկոսը, իսկ համայնքի մասնակցությունը՝ 18.4 տոկոս:
1. Հիմնավորման անհրաժեշտություն ունեն Նախագծով Լոռու մարզի Ֆիոլետովո համայնքի գյուղապետարանի շենքի 2-րդ հարկի մասնակի վերանորոգման և Ֆիոլետովո համայնքի գյուղապետարանի բակի մաքրման և բարեկարգման, ինչպես նաև Տավուշի մարզի Դիլիջան համայնքի Հովք գյուղի 3-րդ փողոց 51/1 հողամասի հասցեում «Հուշաղբյուրի կառուցման» աշխատանքներին համապատասխանաբար 8.0 մլն դրամի, 11.8 մլն դրամի և 30.7 մլն դրամի հատկացումները, նկատի ունենալով, որ ծրագրի փաստաթղթային փաթեթներում ընդգրկված նախահաշիվների, թերությունների ակտի և փորձագիտական դրական եզրակացության համաձայն՝ նշված աշխատանքների ընդհանուր արժեքը Ֆիոլետովո համայնքի ծրագրերի համար կազմում է շուրջ 6.8 մլն դրամ, իսկ Հովք գյուղի 3-րդ փողոց 51/1 հողամասի հասցեում «Հուշաղբյուրի կառուցման» ծրագրի արժեքը՝ 14.8 մլն դրամ (որից համայնքի մասնակցությունը ոչ պակաս, քան 20%-ը):
1. Նախագծում առկա խմբագրական բնույթի վրիպակների վերաբերյալ հայտնում ենք, որ անհրաժեշտ է N 3 հավելվածում «Միջոցառման դասիչը» սյունակում «1212-12026» դասիչները փոխարինել «1212-12027» դասիչներով: 
Ելնելով վերոշարադրյալից առաջարկում ենք Նախագծի տեղեկանք-հիմնավորումը լրացնել համապատասխան հիմնավորումներով և պարզաբանումներով, անհրաժեշտության դեպքում ճշգրտելով ծրագրերի պետական մասնակցության ֆինանսական մասնաբաժինները և խմբագրական բնույթի վրիպակները:

	











  Ընդունվել է.
Կատարվել է համապատասխան շտկում:






 








 Ընդունվել է.
Տրվել է համապատասխան պարզաբանում: Մասնավորապես. 
Սևան համայնքի Գեղամավան բնակավայրի մարզասրահի վերանորոգման աշխատանքների իրականացման ծրագրի շրջանակում շինարարական աշխատանքների արժեքը համաձայն կնքված պայմանագրի կազմում է 4,282.64 հազ. դրամ։ Միաժամանակ 266.0 հազ.  դրամով  ձեռք է բերվել հանդերձարանի համար նախատեսված զգեստապահարան, 211.5 հազ. դրամով՝ հեռուստացույց և 8,361.0  հազ. դրամով՝ մարզագույք:
















Ընդունվել է.
Կատարվել է համապատասխան փոփոխությունը:





















Ընդունվել է.
Կատարվել է համապատասխան փոփոխությունը:

















Ընդունվել է.
Կատարվել է համապատասխան փոփոխությունը:




